CELEX: 62016FN0019
Language: sl
Date: 2016-04-05 00:00:00
Title: Zadeva F-19/16: Tožba, vložena 5. aprila 2016 – ZZ/EIB

4.7.2016   
            
            
               SL
            
            
               Uradni list Evropske unije
            
            
               C 243/52
            
         Tožba, vložena 5. aprila 2016 – ZZ/EIB
   (Zadeva F-19/16)
   (2016/C 243/57)
   Jezik postopka: angleščina
   
      Stranki
   
   
      Tožeča stranka: ZZ (zastopnika: A. Senes in L. Payot, odvetnika)
   
      Tožena stranka: Evropska investicijska banka (EIB)
   
      Predmet in opis spora
   
   Povračilo škode z obrestmi tožeči stranki za domnevno izgubo pokojninskih pravic ali, podredno, ponovna vzpostavitev pokojninskih pravic, ki naj bi jih izgubila v nacionalnem sistemu, ko so bile te pravice prenesene v pokojninski sistem tožene stranke, z obrestmi
   
      Predlogi tožeče stranke
   
   
               —
            
            
               Evropski investicijski banki naj se naloži, da povrne škodo, ki je tožeči stranki nastala zaradi izgube njenih pokojninskih pravic, v višini 55 641,17 EUR skupaj z obrestmi po veljavni obrestni meri, izračunani retroaktivno, kot če bi bil prvotni prenos opravljen v zvezi s celotnim zneskom njenih pokojninskih pravic pri Istituto Nazionale della Previdenza Sociale, ko je bil podan prvotni zahtevek za prenos;
            
         
               —
            
            
               podredno, EIB naj se naloži, naj ZZ v mesecih, ki dajejo pravico do pokojnine, takoj vrne 55 641,17 EUR skupaj z obrestmi po veljavni obrestni meri, izračunani retroaktivno, kot če bi bil prvotni prenos opravljen v zvezi s celotnim zneskom njenih pokojninskih pravic pri Istituto Nazionale della Previdenza Sociale. V tem primeru se predlaga, naj se izračuni opravijo v skladu s členom 71.1.1. pravil o pokojninskem sistemu za zaposlene na EIB;
            
         
               —
            
            
               EIB naj se naloži, da sprejme vsak drug ukrep, za katerega bi Splošno sodišče menilo, da je primeren;
            
         
               —
            
            
               EIB naj se naloži, da nosi stroške tega postopka, ki so ocenjeni na 3 000 EUR.